Izdelovalka mrtvaških prtov
2026-03-08 20:00 (Europe/Paris) | Maribor center / Intimni oder GT22, Glavni trg 22, Maribor (vhod z Židovske ul.)
IntimniOder.GT22
Gledališka predstava Izdelovalka mrtvaških prtov palestinskega avtorja Ahmeda Masuda je sarkastična, skoraj nadrealistična pripoved pričevalke dolgoletnih grozot v Palestini.
Igrata: Draga Potočnjak in Ivan Peternelj
Predstava je nastala v produkciji Društva za umetnost AVGUS in ŠKUC gledališča ob finančni podpori Mestne občine Ljubljana in Ministrstva za kulturo Republike Slovenija.
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka

Transport: Tovor 15+
2026-03-12 19:00, 2026-03-14 19:00 | Sodni stolp
Transport: Tovor 15+

Tin Grabnar, Ana Duša, Tjaša Bertoncelj, Urša Majcen / mednarodni projekt šestih evropskih gledališč / 40 min

Transport: Tovor osvetljuje žgočo problematiko naraščajočega tovornega cestnega prometa, ki se je v zadnjih letih povečal za kar 30 odstotkov. Na svetovnih cestah dnevno vozi med 20 in 50 milijonov tovornih vozil.
Uprizoritev nas popelje v svet globalne trgovine, kjer hitrost in dostopnost spodbujata gospodarsko rast, hkrati prinašata tudi negativne posledice, kot so prekomerno izkoriščanje naravnih virov, onesnaževanje okolja in kršenje delavskih pravic. Zgodba sledi avtoprevozniku, ki je pod hudim časovnim pritiskom svojega delodajalca, medtem ko ovire na poti le še povečujejo njegovo stresno situacijo. Noč prinese naključno srečanje, jutro pa zareže s presunljivim dogodkom, ki spodbuja
temeljit razmislek o moralnih in etičnih vprašanjih, predvsem pa o naši odgovornosti v izkoriščevalskem in izčrpavajočem hiperpotrošniškem svetu.
Tovor je del projekta Ustvarjalne Evrope Transport, ki je nastal na pobudo slovenskega režiserja Tina Grabnarja in v sezoni 2024/2025 povezuje šest gledališč iz Slovenije, Estonije, Litve, Češke in Poljske. Žanrsko raznolike predstave, ki jih podčrtujeta hiperrealistična miniaturna vizualna podoba in kompleksna zvočna slika, gledalce združujejo v intimnem soočanju s perečimi problematikami sodobne družbe.
Predstavo je selektor dr. Igor Tretinjak uvrstil v program 13. bienala lutkovnih ustvarjalcev Slovenije z obrazložitvijo:
Transport: Tovor je prvi del izjemno zanimivega mednarodnega projekta, v katerem se je režiser Tin Grabnar posvetil enemu od perečih problemov današnjega časa: potovanju kot življenjski stalnici, nuji in načinu življenja. Posebna zanimivost projekta je dejstvo, da življenje na poti in življenje kot pot upodablja s pomočjo stop-animacije, ki gibanje razdrobi in ga pretvarja v niz statičnih položajev. Potovanje, tako kot življenje, postaja niz
drobcev, izsekov in bežnih trenutkov. Skozi oči lutkovne umetnosti stop-animacija izniči animacijo kot njeno dosedanje bistvo in obrne novo stran v razvoju sodobnega lutkovnega izraza.
Predstava je del projekta Transport, ki nastaja s podporo programa Ustvarjalna Evropa Evropske unije. Predstavljena vsebina v nobenem pogledu ne odraža stališča Evropske komisije.
Več o celotnem projektu Transport na spletni strani www.project-transport.eu

Nakup kart

Povezava do originalnega članka

PREMIERA: ŠtudenTeater: Epizoda: Brez panike
2026-03-12 20:00 - 21:00 | Maribor center / Intimni oder GT22, Glavni trg 22, Maribor
Alina Bratovčak, Vanja Kovačevič, Žiga Virtič
Petnajst minut do začetka. Je že kdo kaj javil? Ne še. Deset minut. Eh, kdo rabi goste. Saj smo trije, vse se da, če se hoče. Pet. Že maš tekst? Okvirno. Boljše kot nič, samo brez panike. Snemamo. Plani so se nam podrli, gostje se na povabila na podkast ne odzivajo. Pa kaj, saj smo trije. Kako dobro se lahko spoznamo, preden se rajši ne bi poznali? Avtorji in igralci: Alina Bratovčak, Vanja Kovačevič, Žiga Virtič Mentorja: Minca Lorenci, Luka Ostrež Produkcija: Moment

Povezava do originalnega članka

Iščem moža s kulturo srca
2026-03-13 20:00 - 21:00 | Maribor center / Dvorana generala Maistra
Mojster komičnega žanra Miro Gavran nam tokrat ponuja zgodbo, ki smo jo v življenju vsi bodisi že doživeli, bodisi jo še bomo. Ko naša osamljena ali zlomljena srca iščejo svojo drugo polovico, glave pa narekujejo (pre)visoke kriterije izbire, se slej ko prej znajdemo v slepi ulici. Izhod iz nje je morda pred nosom – no, v našem primeru v soseščini. Seveda pa ne gre brez komičnih zapletov in grenkih spodrsljajev. A tako je prav. Šele potem je lahko tisti opevani srečni konec zares srečen, kajne?
Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

PREMIERA: ŠtudenTeater: Mimobežnice
2026-03-14 20:00 - 21:00 | Maribor center / Intimni oder GT22, Glavni trg 22, Maribor
Anina Novak Jarh, Tina Horvat, Urška Hrastnik, Zala Vipotnik
V liminalnem prostoru med smrtjo in življenjem so tri neznanke postavljene pred izbiro: se podati v neznano še enkrat in se vrniti k življenju ali sprejeti konec in vendarle preiti v nič? Skozi prizmo retrospektive se morda vse skupaj zdi drugače. Ko kazalci naše ure obstanejo, vprašanja tako glasno potrkajo na naša vrata, da jih le s težavo preslišimo. 𝘚𝘦𝘮 𝘻𝘢𝘥𝘰𝘷𝘰𝘭𝘫𝘦𝘯 𝘴 𝘵𝘦𝘮, 𝘬𝘢𝘬𝘰 𝘴𝘦𝘮 ž𝘪𝘷𝘦𝘭? 𝘚𝘦𝘮 𝘣𝘪𝘭 𝘥𝘰𝘣𝘦𝘳 č𝘭𝘰𝘷𝘦𝘬, š𝘦𝘭 𝘷 𝘱𝘳𝘢𝘷𝘰 𝘴𝘮𝘦𝘳? 𝘒𝘢𝘫 𝘰𝘣ž𝘢𝘭𝘶𝘫𝘦𝘮? Zavedanje minljivosti življenja ga lahko greni ali pa sladi, kot tudi dejstvo, da ne glede na vse nihče z gotovostjo ne ve, kaj nas čaka na drugi strani. Meditacija o smislu se nato umakne predvsem vprašanju, ki izhaja iz temelja človeške izkušnje same – vezi, ki jih tkemo med sabo, in pečati, ki jih eden drugemu pri tem pustimo. Kaj se torej zgodi, ko se (četudi za en sam trenutek) dotaknemo poti neznanca, preden zbeži mimo?

Povezava do originalnega članka

PREMIERA: ŠtudenTeater: Kdo sem?
2026-03-15 20:00 - 21:00 | Maribor center / Intimni oder GT22, Glavni trg 22, Maribor
Ana Ropić, Rok Prašnikar
Predstava Kdo sem? te vljudno povabi v gledališki svet, kjer Rok in Ana preizprašujeta pot, ki ju je privedla do tega, da sta ustvarila to predstavo. Ko se sprašujeta, kdo sta, ugotovita, da ves čas igrata, ne da bi hotela igrati. Tako ju pot pelje skozi njuni otroštvi, ko sta si žela biti igralca, do tega, da sta igralca, in do tega, da bosta igralca. Predstava nam pokaže svet, v katerem so podrte sanje samo izziv, ki ga moraš premagati. Da so želje, ki jih Rok in Ana delita s publiko, lahko na istem mestu tudi izpolnjene, saj je med odrskim in gledališkim svetom vse mogoče. Svoje želje, sanje in dosežke delita s publiko in si jo sposodita kot ogledalo za svetove. Svet, ki je lahko kritičen. Svet, ki uresničuje sanje. Svet, ki podira sanje. Svet, kjer se na eni strani pojavlja Čehova Utva in na drugi Shakespearov Macbeth, ki neomajno želita performativno nastopiti in zaživeti v njunem lastnem momentu.

Povezava do originalnega članka

Pia Nikolič: Strip in film kot pankrta umetnosti – razlike in podobnosti
2026-03-17 18:00 | OBRAT
17. 3. 2026 ob 18.00, OBRAT
Cikel Filmski pogled

Pia Nikolič: Strip in film kot pankrta umetnosti – razlike in podobnosti

V torek, 17. 3. 2026, te v okviru cikla Filmski pogled ob 18.00 vabimo v OBRAT – prostor umetnosti in participacije, na predavanje Pie Nikolič z naslovom Strip in film kot pankrta umetnosti – razlike in podobnosti.

Leto 1895 se je v zgodovino zapisalo kot leto prve javne filmske projekcije kratkih filmov bratov Lumière in pojava prvega modernega stripa Rumeni deček v časopisu New York World. Od takrat se ta dva medija razvijata bok ob boku in si delita trende, terminologijo, nove možnosti igranja z izraznimi sredstvi, nekatere glavne junake in še kaj. Ker strip še zdaleč ni samo takšen, kot ga poznamo iz superherojskih zvežčičev, bomo na predavanju spoznali različne teme, tehnike, vsebine in prijeme, ki so se iz stripa prelili v film ali obratno, ter na primerih pogledali, kdaj so bile prestavitve zgodb iz enega v drug medij (ne)uspešne oziroma na kakšen način. Poleg tega bomo preverili, kako oba medija razumeta čas, prostor, pripoved in podobno.

Pogovor ob predavanju bo vodila dr. Maja Pan.

Pia Nikolič

se je rodila v Ljubljani in je magistrica sociologije kulture. Deluje kot kritičarka, teoretičarka, raziskovalka in novinarka na področju filmov in stripov. Sodeluje s festivalom stripa Tinta Ljubljana, Celjskim festivalom stripa, Grossmannovim festivalom fantastičnega filma in vina, Festivalom dokumentarnega filma v Ljubljani, Supertoonom iz Šibenika, festivalom stripa in street arta Ohoho iz Zagreba, Hercegnovskim strip festivalom in drugimi. Zadnjih pet let je urednikovala časopis Megafon, še vedno pa urednikuje rubriko Ustavljene podobe v reviji Ekran za katero piše tudi druge članke. Je predsednica Društva slovenskega stripa in sorodnih sekvenčnih umetnosti Packa, koordinatorka Strip akademije v Knjižnici Prežihovega Voranca v Ljubljani ter sokuratorka Razlite Tinte. Koordinira stripovsko nagrado zlatirepec in kot zunanja svetovalka za področje stripa sodeluje pri izboru zlata hruška za kvalitetna mladinska in otroška dela. Leta 2024 je na Balkanski smotri mladih strip autora v Leskovcu prejela nagrado za podporo stripovske umetnosti. Predava o stripih, filmih, zvoku ter govori in javnemu nastopanju.

Cikel organizirajo Film Factory, Pekarna Magdalenske mreže in Mariborska knjižnica, s podporo Slovenskega filmskega centra in Mestne občine Maribor.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovale_i, kako razpadanje filmskega traku odpira nove oblike podob, pa tudi kontra – kako je mogoče prav s pomočjo podob rekonstruirati zgodbo. Posebno pozornost bomo namenile_i kinematografskim izkušnjam gledanja filma. Obravnavale_i bomo povezave med stripom in filmom kot samoniklima umetnostma ter raziskovale_i vlogo arhitekture v filmu. Zanimal nas bo tudi fenomen znanstvenofantastičnih serij in njihovih sporočil skozi desetletja televizije ter dejanski vpliv umetne inteligence na filmsko ustvarjanje. Poglobile_i se bomo v podobe žensk na filmskem platnu in razkrivale_i patriarhalne vzorce v filmskih zgodbah, obenem pa se bomo znova poklonile_i palestinskemu političnemu filmskemu gibanju ter razmišljale_i o tem, kako film oblikuje naše načine gledanja in razumevanja sveta

Cikel Filmski pogled je nadaljevanje cikla Filmski pogled (2025), cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, cikla Teorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

AROMA LJUBEZNI • glasbeno plesna predstava
2026-03-20 18:00 - 19:00 | Maribor center / Unionska dvorana Maribor
Doživite bisere klasične in tango glasbe v zares posebni preobleki ob spremljavi vrhunskih parfumskih arom.
𝗔𝗥𝗢𝗠𝗔 𝗟𝗝𝗨𝗕𝗘𝗭𝗡𝗜 je edinstvena glasbeno-plesna predstava s parfumsko spremljavo, ki združuje glasbo, ples in dišave v posebno čutno umetniško doživetje. Bisere klasične in tango glasbe spremljajo izbrani parfumski akordi, ki ustvarjajo dodatno dimenzijo večera. Na odru nastopajo vrhunski umetniki. Vokalni del večera oblikujeta Anja Žabkar (sopran) in Lovro Korošec (bariton).
Instrumentalni ansambel sestavljajo Inga Ulokina (violina, umetniška vodja), Olga Ulokina (klavir, avtorica aranžmajev), Miha Plevčak (harmonika) in Rok Kastelec (tolkala).
Plesno dimenzijo predstave ustvarjajo Maša Kolšek, ki podpisuje flamenko koreografijo in ples, ter profesionalni plesni par Aleksei Zakharov in Elizaveta Loginova. Posebnost predstave je unikatna parfumska spremljava, navdihnjena z idejo pionirja sodobne teorije parfumerije Septimusa Piessea, ki je glasbo in dišave razumel kot harmonijo »not«.

Povezava do originalnega članka

DISKOlektiv: PREMOR
2026-03-21 15:00 - 18:00 | Maribor center / Vetrinjski dvor
preddogodek slovenske premiere plesne predstave GIB JE OPEKA
Premor vabi k sobivanju in soustvarjanju. Tako kot presledek vabi ta odstavek k sobivanju z naslednjim odstavkom. Pika, na primer, ponudi premor v branju. Zdaj. Pa ravnokar. In že spet. Vse do zadnje pike tega besedila, ko bo pika poslala to besedilo v sobivanje z nekim drugim besedilom v kaki knjigi, na kakem drugem zaslonu, nekem tretjem naslovu.
Uprizarjati premor pomeni narediti premor v uprizarjanju. Koreografirati premor pomeni narediti premor v koreografiranju.
Gledati premor pomeni narediti premor v gledanju.

Povezava do originalnega članka

DISKOlektiv: GIB JE OPEKA
2026-03-22 15:00 - 18:00 | Maribor center / Vetrinjski dvor
slovenska premiera plesne predstave
Po januarski tajvanski premieri plesne predstave DISKOlektiva z naslovom GIB JE OPEKA, bo v nedeljo, 22. marca 2026, ob 15. uri v Vetrinjskem dvoru še slovenska premiera. Vabljeni, da pridete sograditi predstavo – gib za gibom – v času gradnje predstave in ostanete poljubno dolgo.
Dan pred premiero, 21. marca 2026, pa se bo ob 15. uri v Vetrinjskem dvoru odvil še preddogodek PREMOR. Gib je opeka. Zgradimo z njimi ples! Skupaj. Gib za gibom. Gradnja je koreografija. Prostor je koreograf. Prostor v tebi, okoli tebe, med nami, med predmeti in snovmi, med različnimi časi.
Recimo med časom, ko to bereš in časom predstave. Vsi ti gibi že gradijo predstavo Gib je opeka. Vsak gib šteje.

Povezava do originalnega članka

CABAres CABArei
2026-03-24 20:00 - 21:00 | Maribor center / Dvorana generala Maistra
Zijah Sokolović že od leta 1993 izvaja kultno predstavo CABAres CABArei, ki je bila do danes uprizorjena že več kot 1500-krat ter navdušuje občinstvo doma in po svetu.
»CABAres CABArei« je kabarejska gledališka forma, v kateri se kritično presoja kriza srednjih let, torej trenutek, ko človek potegne črto – hotel ali ne – in začne premišljevati o vsem, kar se mu je zgodilo, kar se mu dogaja in kar se mu še bo zgodilo. Sokolović govori o spoznavanju, o izkušnjah, o vsakdanjem dnevu, o uspehu in neuspehu, o dogovarjanju, o spopadu mnenj, o hrani, o zdravi pameti, o vožnji avtomobila, o prihodnosti, o gledališču kot hladilniku zmot, o mediokritetih, o sorodnikih, o zaostalosti, o spravi z življenjem, o bedakih, o seksu in starosti — vse to v edinstveni interpretaciji tega legendarnega igralca.
“…igra se z občutki in mnenji občinstva do roba vzdržljivosti, pri čemer prepleta dve veliki, za tako pomembno temo, ljubezni in smrti…” Rapa Šuklje, 31. 3. 1993, DNEVNIK, Ljubljana
„…je eden največjih mostrov dramskih uprizoritev, prepoznaven po iskreni interpretaciji in samosvoji poetiki…“, NEDELO, Ljubljana 17. 9. 2006.
Predstava je v bosanskem jeziku, brez podnapisov.
Predstava ni primerna za otroke.

Povezava do originalnega članka

Cankar 15+
2026-03-26 19:00, 2026-03-28 19:00 | Velika dvorana
Cankar 15+

Koprodukcija s Cankarjevim domom in Umetniškim društvom KONJ

Poetičen svet lutk s prepoznavno vizualno estetiko in subtilno animacijo ustvarja edinstveno gledališko izkušnjo kot poklon ob 150. obletnici rojstva velikega literata.

Nakup kart

Povezava do originalnega članka

Jazz 'ma mlade 2026: Skylit Moon
2026-03-27 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE SKYLIT MOON
Petek, 27. marec 2026 // ob 20.00 // Kulturni inkubator
V petek, 27. marca 2026, bo v Kulturnem inkubatorju prvi koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Skylit Moon. Vstopnine ni, jazzajmo skupaj.
Jazz ‘ma mlade tudi v letu 2026! Na prvem koncertu v Kulturnem inkubatorju bo na odru stala mlada jazz zasedba Skylit Moon.

Skylit Moon je dunajska zasedba, ki jo je ustanovil jazz pianist in skladatelj Bálint Banyó. Njihova glasba je v osnovi preplet eksperimentalnega rocka in sodobnega jazza, navdihnjena z izvajalci, kot so David Bowie, Radiohead, Genesis, Brad Mehldau, Aaron Parks in Knower. Repertoar skupine sestavljajo predvsem Bálintove avtorske skladbe ter nekaj priredb. Na podlagi pop/rockovskih oblik pesmi, prepletenih z jazzovskimi harmonijami in atmosferičnimi besedili, se skladbe razvijajo v kompleksne instrumentalne aranžmaje in improvizacijo.
Koncertni debi so doživeli decembra 2025 v Kramladnu na Dunaju, vsi člani zasedbe pa so študirali na univerzi Musik und Kunst Privatuniversitat der Stadt Wien in so danes dejavni ter iskani glasbeniki na dunajski glasbeni sceni.
Zasedba: Conor Ryan (IE) – vokal // Bálint Banyó (HU) – keyboards // Jonas Friesel (DE) – trobenta // Matevž Počič (SLO) – kitara // Tjan Šoštarič (SLO) – bas // Gaj Bostič (SLO) – bobni
Prvemu singel z naslovom ?Sunim? je že mogoče prisluhniti na Bandcampu, kmalu pa bo dostopen tudi na vseh pretočnih platformah.

Povezava do originalnega članka

Proces ali Žalostna zgodba Josefa K. 15+
2026-04-23 19:00 | Klub LGM
Proces ali Žalostna zgodba Josefa K. 15+

Bežno po motivih romana F. Kafke Proces / 65 min

V nadčasovni glasbeno-lutkovni kompoziciji se v vlogi Josefa K. znajde gledalec. Igra ga neusmiljeno prestavlja v brezizhodne situacije, seznani ga z drobovjem družbenega stroja pa tudi z intimnim svetom nekaterih Josefu K. dragih ljudi. Gledalec je postavljen v središče dogajanja, kjer se mora na milost in nemilost odgovorno podvreči procesu. Med občinstvom in okoli njega se vrstijo različne gledališke tehnike: črni humor ročnih lutk, poetičnost gledališča predmetov in kabarejska
improvizacija. Stroj sistema ženeta dva igralca, glasbenika in lutkarja. Nežne lutkovne scene se izmenjujejo z močnimi ritmičnimi učinki, ki se občasno sprevržejo v koncert.
Zaigrane zgodbe so bile del programa MARIBOR 2012 – Evropska prestolnica kulture.
*OPOZORILO V predstavi se pojavijo glasni poki, ki so lahko nevšečni za občinstvo.

Nakup kart

Povezava do originalnega članka

Banda ferdamana: Mariborski maestro z ekipo Iglu
2026-05-08 19:00 - 22:00 | Kulturni inkubator
IMPROVIZACIJSKO GLEDALIŠČE
BANDA FERDAMANA: MARIBORSKI MAESTRO Z EKIPO IGLU
Petek, 8. maj 2026 // ob 19.00 // Kulturni inkubator
V petek, 8. maja 2026, se v Kulturni inkubator vrača Banda Ferdamana, tokrat z improvizacijsko predstavo Mariborski maestro, ki jo pripravljajo v sodelovanju z ekipo Iglu..

V Maribor se vračajo legende z ekipe IGLU. V večeru, polnem spontanih vzponov in padcev vas bodo bojevnice in bojevniki pod skrbno taktirko režiserja spravljali v smeh skozi zabavne improvizirane prizore.
Vstop prost.

Povezava do originalnega članka

Širom
2026-07-09 20:00 | Kulturna četrt Minoriti
Prostrano vodilo prekmursko-tolminsko-kraške naveze Širom je prepletanje raznolikih glasbenih pristopov in orodij, zgodovin zvena ter čiste muzikalno-rokodelske domišljije. Iztok Koren , Samo Kutin in Ana Kravanja v triu vkupno naštejejo preko deset inštrumentov in vsaj toliko danih oblik muzik, ki bi jih lahko prepoznali kot navdih karakterju nove zasedbe. Vendar so praktično in doživljajsko dovolj globoko zazankani v lastno snovno početje, da se jim uspe izogniti zgolj odsevanju obstoječih vzorcev. Ustvarjajo samosvoj, stilsko homogen izraz, razpet med široko polje ljudskih zvenov in sodobnih akustično-rockerskih meditacij. Kar naposled slišimo je prizemljen, vendar še vedno mističen minimalizem. Glasba Širom je kontemplativna, po nuji in potrebi tudi ostra glasba, bolj bendovske kot komorne, bolj ulične kot urbane nravi. Člani Širom so dejavni še v drugih glasbenih zasedbah in projektih, kot so ŠKM banda, Hexenbrutal, Bakalina Velika, Šalter Ensemble in Kačis. VSTOPNICE Predprodaja • 18 €
Dijaki/študenti/upokojenci • 16 €
Na dan dogodka • 20 €

Povezava do originalnega članka

Martina Ipša – Stand up
2026-08-26 20:00 - 21:30 | Kulturna četrt Minoriti
Po rekordno hitro razprodanih štirih razprodanih valentinovih stand-up večerih se Martina Ipša ponovno vrača v Maribor – tokrat v Avditorij Lutkovnega gledališča Maribor z 90-minutnim stand-up showom, ki obljublja večer brez zavor, brez filtrov in brez olepševanja. Martina zadnje leto živi in ustvarja v Dublinu, kjer redno nastopa in polni največje irske stand-up klube ter sodeluje na priznanih stand-up festivalih po Irski. S svojim neposrednim, inteligentnim in samoironičnim humorjem uspešno osvaja tudi mednarodno občinstvo. Kot zmagovalka DICFF je marca letos odpotovala na finalni nastop filmskega festivala v New Jerseyju, ob tem pa že eno leto uspešno študira Drama and Theatre Studies na Trinity College Dublin, eni najuglednejših evropskih univerz. V zadnjem obdobju je doživela tudi veliko osebno preobrazbo – izgubila je kar 45 kilogramov in se poslovila od svoje prepoznavne rdeče irokeze, kar je postalo tudi bogat vir novega materiala in svežih, iskrenih šal na odru. Ker večino časa ustvarja v tujini, je nastopanje Martine Ipša na slovenskih tleh redkost, zato je ta večer izjemna priložnost, da jo doživite v živo – ostro, duhovito in brez olepševanja. Maribor, vidimo se. Vstopnice: Early bird (50 kom) • 20€
Predprodaja • 24€
Na dan dogodka • 29€

Povezava do originalnega članka
